ועדת החינוך, התרבות והספורט, כנסת 24, פרוטוקול מספר 167, 2022-06-14 10:00

שרן השכל: (תרגום חופשי מהשפה האנגלית): אחר צהריים טובים, אנחנו שמחים שהצטרפתם אלינו לוועדת החינוך, התרבות והספורט בכנסת ישראל.

שרן השכל: אנחנו מאוד שמחים לארח את המשלחת שלכם שבאה לכאן, אנחנו יודעים שברמת הממשלה יש הרבה מפגשים, אך סוף סוף יש לנו גם מפגש פרלמנטרי ואנחנו יכולים ללמוד כיצד נוכל לשתף פעולה לטובת המדינה ולטובת החינוך.

שרן השכל: (תרגום חופשי מהשפה האנגלית): החינוך בונה את הדורות הבאים, הכול מתחיל בחינוך.

שרן השכל: בפנינו אתגרים רבים, אצלנו בישראל, ואנחנו יודעים שחינוך זה אחד המפתחות שיכול לסייע להתגבר על האתגרים, גם בכלכלה, גם בביטחון, כמעט בכל תחום.

שרן השכל: (תרגום חופשי מהשפה האנגלית): קודם כל יש איתנו מספר נציגים, יהודית גידלי, מנהלת הוועדה.

שרן השכל: אגב, היא דאגה למוזיקה הרומנית בתחילת המפגש, תודה רבה ליהודית.

שרן השכל: אני מציעה שנציג את עצמנו, נעשה סבב שמות, נוכל להכיר אחד את השני ולאחר מכן נתחיל בדיון פתוח.

שרן השכל: (הנוכחים מציגים את עצמם).

שרן השכל: (תרגום חופשי מהשפה האנגלית): גברתי יושבת הראש, עמיתים יקרים, ראשית אני רוצה להודות לכם על המפגש הזה ובראש ובראשונה אני אשמח להציג את מר ראדו יואניד, השגריר שלנו בישראל.

שרן השכל: עמיתינו, סימונה אופרסקו, נשיאת הוועדה לניהול אדמיניסטרטיבי ציבורי ולתכנון אזורי.

שרן השכל: גבריאל אברמסקו, סגן יו"ר הוועדה לתכנון ניהולי.

שרן השכל: גב' אדינה, היא מלווה אותנו פה, היא משגרירות רומניה בישראל.

שרן השכל: (תרגום חופשי מהשפה האנגלית): שמחים לפגוש אתכם.

שרן השכל: קודם כל כדאי שנדבר על האתגרים, נראה כיצד התגברתם על ה – קודם כל יש את האתגר הגלובלי שכולנו עומדים בפניו, המשבר במערכת הבריאות עקב הקורונה במהלך השנתיים-שלוש האחרונות.

שרן השכל: עקב הקורונה גם בתחום החינוך בישראל ישנם אתגרים.

שרן השכל: היו סגרים, בהתחלה בתי ספר רבים נסגרו, ילדים נשארו בבית, לא הלכו למסגרות.

שרן השכל: לאחר מכן התקדמנו לאט לאט ללימודים בזום.

שרן השכל: לקח קצת זמן עד שהמערכת הצליחה להתרגל לטכנולוגיה החדשה וליצור מערכת חינוך שכוללת אינטרנט, לימודים בבית, מחשבים.

שרן השכל: היו בפנינו אתגרים רבים, דיברנו על תשתית אינטרנט, לוודא שכל הילדים למעשה בבית מחוברים לרשת האינטרנט.

שרן השכל: יש שני מגזרים שבהם היו יותר קשיים, המגזר הדתי החרדי, שבהרבה בתים אין אינטרנט או טלוויזיה, כחלק מסגנון החיים.

שרן השכל: לכן היינו צריכים למצוא פתרונות למגזר הזה.

שרן השכל: בנוסף היו גם אתגרים במגזר הערבי, בקהילות שמתגוררות באזורים מרוחקים מאוד, שם אין תשתית.

שרן השכל: אז גם היינו צריכים להתבסס על האינטרנט הסלולרי באזורים הללו.

שרן השכל: עוד משימה שעמדה בפנינו הייתה לשווק כמה שיותר מחשבים או טאבלטים לבתי אב שלא היו בהם המכשירים הללו והאתגר האחרון היה איגודי העובדים בבתי הספר.

שרן השכל: לחלק מהמורים היה קשה להסתגל לשינויים במערכת וללמוד באופן מקוון, חלקם לא היו מוכנים למעבר הזה באופן הולם, אך בסופו של דבר התגברנו על האתגרים הרבים, מצאנו דרכים לשתף פעולה ולעבוד ביחד.

שרן השכל: הרבה ילדים למעשה למדו בבית.

שרן השכל: במהלך השנה האחרונה בוועדה שלנו התעקשנו על לימודים פרונטליים לאחר גלים של חיסונים וגם חקיקה שהיינו צריכים להעביר על מנת לוודא שהילדים יוכלו אכן ללכת לבתי הספר ללמוד, אך עדיין אנחנו רואים את ההשפעה של אותה התקופה שהם היו בבית.

שרן השכל: הייתה אלימות בבתי ספר, משום שלא הייתה להם מסגרת, לא הייתה שגרה, ראינו מספר תופעות ועדיין אנחנו מתמודדים עם דברים מהסוג הזה ועם קשיים נפשיים, למשל אנורקסיה, חרדות.

שרן השכל: אנחנו מנסים לערב גורמי מקצוע בתוך בתי הספר על מנת לסייע לילדים עם המשברים הנפשיים שעברו עליהם בשנתיים האחרונות.

שרן השכל: זה נושא אחד, איך באמת התמודדנו עם המשבר.

שרן השכל: אנחנו נשמח ללמוד מכם ולשמוע כיצד אתם פעלתם ומה אתם עושים היום בשאיפה שאנחנו כבר עומדים לצאת ממשבר הקורונה בימים אלה.

Natalia Elena: (תרגום חופשי מהשפה האנגלית): גברתי יושבת הראש, כמובן שעמדנו בפני אותן בעיות ונקטנו באותם פתרונות בתקופה הזו.

Natalia Elena: אנחנו כאן משום שכעת ברומניה אנחנו רוצים להעביר רפורמת חינוך.

Natalia Elena: מר יוהאניס, נשיא המדינה, התחיל את הרפורמה, קוראים לרפורמה 'חינוך ברומניה', או 'רומניה המחונכת'.

Natalia Elena: אנחנו רוצים להעביר חוק חדש בתחום החינוך.

Natalia Elena: כפי שאתם יודעים, אנחנו חברים באיחוד האירופאי, אנחנו מחויבים לסטנדרטים ומדיניות אירופאית, אך אנחנו נשמח ללמוד מהפרקטיקה שלכם במערכת החינוך, משום שלדעתי יש לנו הרבה דברים טובים משותפים.

Natalia Elena: לפני מספר שנים אנחנו ציינו 74 שנים ליחסים בין שתי המדינות שלנו, יש לנו כאן קהילה גדולה, יותר מ-400,000 יהודים יוצאי רומניה.

Natalia Elena: אני יודעת שיש לכם קהילה, דיאספורה, מאוד גדולה, כפי שגם אצלנו יש.

Natalia Elena: לכן אנחנו מעוניינים לדעת איזה מדיניות למשל יש לכם בדיאספורה, בגולה, עם מי שרוצה לחזור הביתה ולחזור להשתלב, וגם האם נוכל ללמוד יותר לגבי תכניות חינוך לפני האוניברסיטה והשכלה גבוהה באוניברסיטאות כדי שנוכל ללמוד לפני שאנחנו מעבירים את החוק החדש אצלנו.

Natalia Elena: אנחנו מודים לכם על הפגישה שלנו.

Natalia Elena: מחר אנחנו נבקר במספר בתי ספר בתל אביב וזה כבוד גדול, משום שכמו שאמרת, יש לנו יחסים מצוינים ברמת הממשלה, וחשוב גם להמשיך ולפתח את היחסים שלנו ברמת הקהילה.

Natalia Elena: הייתה לנו משלחת גם בדצמבר 2020, אבל כעת זו המשלחת הראשונה שלנו כאן

Natalia Elena: אחרי הקורונה ואנחנו מאוד שמחים להיות כאן וללמוד מניסיונכם.

Natalia Elena: ייתכן שעמיתיי ירצו להוסיף כמה דברים.

אוריאל בוסו: (תרגום חופשי מהשפה האנגלית): אני אספר לכם סיפור על רומניה.

שרן השכל: לפני כן, היא רצתה להציג את החברים במשלחת.

שרן השכל: האם תרצי שעוד מישהו יוסיף דברים?

Rodu Yoanid: (תרגום חופשי מהשפה האנגלית): אשמח לומר כמה מילים, גברתי יושבת הראש, גבירותיי ורבותיי, המשתתפים.

Rodu Yoanid: חינוך זה דבר חשוב, יש לי 30 שנות ניסיון עבודה במוזיאון לזכר השואה בוושינגטון.

Rodu Yoanid: אני אולי אדבר מפרספקטיבה קצת שונה, אבל כפי שראש הוועדה כבר אמרה אצלנו ברומניה האתגרים מאוד דומים לאתגרים שלכם.

Rodu Yoanid: למעשה המגפה ברומניה הגיעה אצלנו קצת יותר מאוחר, אבל היא התפתחה כמעט באותה צורה כמו בישראל.

Rodu Yoanid: יכול להיות שהיינו קצת פחות יעילים מישראל במאבק במחלה.

Rodu Yoanid: יש לנו שלושה-ארבעה מיליוני אזרחים שעבדו במדינות אירופאיות אחרות, עם תחילת המגפה הם חזרו לרומניה וזה יצר מספר קשיים.

Rodu Yoanid: אנקדוטה, כנראה ששמעתם על איש ששמו ערפאת.

Rodu Yoanid: יש לנו מישהו בשם ראאד ערפאת והוא אחראי על המאבק בקורונה והתפקוד בעת מגפות, הוא סגן שר הפנים והוא במקור מסוריה.

Rodu Yoanid: אני אעצור כאן.

שרן השכל: (תרגום חופשי מהשפה האנגלית): קודם כל תודה רבה על דבריך והדברים שאמרתם.

שרן השכל: אני רוצה להודות לכם על שנקטתם בצעדים נגד אנטישמיות בצורה כל כך רצינית.

שרן השכל: אנחנו יודעים שזוהי מגפה נוספת שמתפשטת בעולם כרגע.

שרן השכל: האנטישמיות שוב מרימה את הראש במדינות רבות בכל העולם וזה מדאיג אותנו מאוד.

שרן השכל: אני רוצה להודות לכם ולממשלת רומניה על כך שאתם כוללים את הנושא במערכת החינוך שלכם.

שרן השכל: אנחנו לא לוקחים את זה כמובן מאליו, יש להיאבק בגזענות ובאנטישמיות ולהעביר את המסר לדור הצעיר, זה נושא מאוד חשוב עבורנו וגם נשמח לדבר על זה בהמשך.

שרן השכל: נדבר קצת על הגולה, אבל ייתכן שעמיתיי חברי הכנסת ירצו להגיד כמה מילים.

שרן השכל: אוריאל בוסו יתחיל ואחריו סימון דוידסון.

אוריאל בוסו: אני אדבר בעברית כדי שתשמעו גם קצת את השפה העברית שלנו, כמה שהיא חביבה ויש לכם את התרגום.

אוריאל בוסו: אז אני רוצה להגיד לכם קודם כל ברוכים הבאים שהגעתם לבקר ולהודות לכם, כפי שאמרה גברתי היושבת בראש, חברת הכנסת שרן השכל, על ידידות האמיתית של רומניה עם מדינת ישראל, לא רק באמירות אלא במעשים בפועל, ואתם כראשי ועדות החינוך, המקבילים שלנו ברומניה, שמטביעים בתוך מערכת החינוך את נושא חקר השואה כשהיום 70 שנה לאחר מכן עדיין אנחנו רואים שיש מי שמכחיש ואתם בפועל עושים את זה.

אוריאל בוסו: אנחנו רוצים להודות לכם על כך.

אוריאל בוסו: יש לכם חלק חשוב בנושא כי הכול מתחיל בחינוך ובתפיסה החינוכית ואתם מדינה ידידותית באמת.

אוריאל בוסו: כפי שדיברו כאן, אני חושב שיותר מהכול בכלכלה בעולם הקורונה אתגרה אותנו, החינוך הוא דבר שאתגר את כולנו.

אוריאל בוסו: נכנסנו ללחצים שהרבה תלמידים יישארו עם פערי לימודים מאוד מאוד רציניים ועם הדברים הללו מערכות החינוך היו צריכות להתמודד.

אוריאל בוסו: זה מתחיל מגיל שלוש עד גיל 18 בכל החזיתות, עם שלל האתגרים הטכניים, החינוך הפורמלי והחינוך הבלתי פורמלי.

אוריאל בוסו: זה דבר שמערכת החינוך במדינת ישראל התמודדה ומתמודדת.

אוריאל בוסו: ללא ספק, כפי שאמרה היושבת בראש, גם לאחר שחוזרים לשגרה הפוסט קורונה למערכת החינוך בחוסרים ובלמידה מרחוק, עד כמה שהם היו טובים, עדיין הם חסרים ואנחנו מתמודדים עם זה.

אוריאל בוסו: מדינת ישראל משקיעה בזה הון עתק, גם אנושי וגם עדיין משקיעה בתקציבים האחרונים ונותנים תוספות משמעותיות למערכת החינוך לתגבור בשביל ההשלמה של החוסרים שהיו.

אוריאל בוסו: אין ספק שיש הרבה דמיון בין רומניה לבין מדינת ישראל במובנים הללו, שכמו שלכם יש ללמוד מאיתנו, ללא ספק לנו יש ודאי מה ללמוד מכם ואנחנו מודים לכם על כך.

אוריאל בוסו: כפי ששרן אמרה, מערכת החינוך החרדית, כמו הרבה מגזרים, בגלל אופי החיים מערכת החינוך התמודדה עם אתגרים נוספים, בגלל אופי הפעולות והגישה הנוספת, בגלל שמרנות, כמובן מרצון, וגם על זה הצלחנו להתגבר וחזרנו למסלול.

אוריאל בוסו: במדינת ישראל יודעים לתת מענה חינוכי לכלל המגזרים, עד כמה שניתן באופן שוויוני.

אוריאל בוסו: אנחנו מאמינים בחינוך ומשקיעים בחינוך, הכול מתחיל משם, אז ברוכים הבאים ותודה רבה לכם.

שרן השכל: תודה.

שרן השכל: סימון, בבקשה.

סימון דוידסון: (תרגום חופשי מהשפה האנגלית): אני אדבר אנגלית מכיוון שאין תרגום לרומנית.

סימון דוידסון: אני רוצה לברך אתכם.

סימון דוידסון: בליבי אני זוכר את השואה.

סימון דוידסון: אני נולדתי בליטא ואני בן למשפחה שנרצחה בשואה וכשאני רואה מדינה ידידותית לישראל, כשאני רואה שאתם כוללים את נושא השואה בתכניות לימודים ברומניה אני רוצה להודות לכם על כך.

סימון דוידסון: זה חשוב מאוד שהדור הצעיר ילמד ויזכור מה שקרה בעבר בשואה, לא רק לגבי היהודים, בקשר לאנושות כולה.

סימון דוידסון: יש לי חברה טובה ברומניה, היא אלופה אולימפית בשחייה, קמילה פוקט, היא נשיאת פדרציית השחייה והיא חברה ממש טובה.

סימון דוידסון: לפני זה גם אני הייתי נשיא של איגוד השחייה בישראל ואני מטפל בנושא הספורט, זה חלק ממערכת החינוך כמובן.

סימון דוידסון: בעיניי ובעיני הממשלה ספורט הוא חלק בלתי נפרד מהחינוך לנוער ולילדים.

סימון דוידסון: אני יודע שגם ברומניה יש תקציב רב שמושקע בספורט, לא רק בשחייה.

סימון דוידסון: אני יודע שיש לכם ספורטאים מאוד כישרוניים, גם בשחייה וגם בהתעמלות.

סימון דוידסון: כולם זוכרים את נדיה קומנצ'י, היא מיוחדת במינה, היא גם ידידת ישראל, בחודש הבא היא תבקר במדינת ישראל.

סימון דוידסון: מבחינתי אני אשמח ללמוד לגבי תפקיד הספורט במערכת החינוך ברומניה, במיוחד לילדים הקטנים.

סימון דוידסון: כמה שעות של חינוך גופני יש להם, איזה מועדונים יש בתוך מערכת החינוך.

סימון דוידסון: זה מאוד חשוב לי משום שזה הנושא שאני עוסק בו כאן בישראל.

סימון דוידסון: אז אני שמח לברך כל אחד ואחת מכם במשלחת, אתם ידידים שלנו ותודה רבה לכם.

שרן השכל: (תרגום חופשי מהשפה האנגלית): תודה.

שרן השכל: הצטרפה אלינו חברת הכנסת ענבר בזק.

שרן השכל: ענבר, את רוצה לומר כמה מילים?

ענבר בזק: (תרגום חופשי מהשפה האנגלית): כן, אני אדבר בקצרה.

ענבר בזק: קודם כל מעולם לא הייתי ברומניה, אבל אני חצי רומנייה בעצמי, סבא וסבתא עלו מרומניה וכמעט כל המשפחה נרצחה בשואה.

ענבר בזק: אני גם מכהנת בתור ראש ועדה בכנסת נגד גזענות ואנטישמיות, זו ועדה חדשה.

ענבר בזק: אני שמחה להודות לכם על כך שאתם מטפלים בנושא הזה.

ענבר בזק: האנטישמיות מרימה ראש בכל העולם, היינו לפני חודש בניו יורק ושמענו, אנחנו יודעים מה קורה כעת בארה"ב, יש גזענות, יש אנטישמיות.

ענבר בזק: התופעה מתגברת ואני מאמינה שהדרך היחידה לטפל בזה, להתמודד עם זה, היא לכלול תכניות במערכת החינוך.

ענבר בזק: אני אשמח אם תרצו בשובכם לרומניה לעשות מפגשים בזום איתנו בנושא אנטישמיות ברומניה.

ענבר בזק: אגב, אולי זה מפתיע, אבל גם בישראל יש בעיית אנטישמיות, כך שאנחנו מטפלים בזה גם בתוך המדינה וגם מחוצה לה.

ענבר בזק: אז ברוכים הבאים.

שרן השכל: תודה רבה.

Natalia Elena: (תרגום חופשי מהשפה האנגלית): כפי שאמרתם, בשנה שעברה אנחנו העברנו את החוק כך שעכשיו לימודי יהדות ושואה נכללים במערכת החינוך בתכנית חובה.

Natalia Elena: סילביו וקסלר, עמיתנו, מטפל בנושא הזה בפרלמנט, הוא ידיד טוב שלנו ולכן כל התלמידים ברומניה כעת ילמדו ותהיה להם אפשרות לדעת לגבי התקופה הנוראית הזו.

Natalia Elena: באשר לשאלתך, אצלנו ברומניה יש שעתיים בשבוע של חינוך גופני, יש לנו גם פרויקט עכשיו שרוצה לערב את הרשויות המקומיות באופן מוגבר ולהעביר מימון נוסף לילדים ונוער שרוצים לעסוק יותר בספורט.

Natalia Elena: אני אשמח לשאול אתכם האם יש לכם גם תכנית כזאת.

Natalia Elena: אנחנו עובדים על פרויקט שיכול לתת לכל התלמידים ארוחות בריאות בבית הספר.

Natalia Elena: התחלנו לעבוד על זה כבר ב-2016, באותה התקופה היו לנו 50 בתי ספר, עכשיו יש לנו 150 בתי ספר בפרויקט וראינו בבתי הספר האלה שכשאנחנו מספקים ארוחה חמה ובריאה בתוך בית הספר אז שיעור הנשירה ירד מ-20% ל-7%.

Natalia Elena: לכן נשמח לשאול האם יש לכם פרויקטים דומים כאן בישראל.

שרן השכל: (תרגום חופשי מהשפה האנגלית): קודם כל לגבי ארוחות בבתי הספר יש תכניות בגני ילדים, אבל זו תכנית בחירה לרוב זו תכנית בתשלום, ההורים משלמים על כך דרך השלטון המקומי.

שרן השכל: בגני ילדים יש לנו צהרונים אחרי השעה אחת, משעה אחת עד השעה ארבע, שם יש ארוחות.

שרן השכל: יש לנו תכנית אחת, אבל מדובר בתכנית המיועדת לאוכלוסיות חלשות, שם בבתי הספר אם יום לימודים ארוך אז גם מספקים ארוחה.

שרן השכל: ישנה רשימה של ערים ויישובים.

שרן השכל: היה לנו כאן ויכוח בישראל מכיוון שרשימת היישובים ליום לימודים ארוך אושרה לפני 20 שנה.

נירה לאמעי רכלבסקי: יש חוק ארוחה יומית לתלמיד.

שרן השכל: (תרגום חופשי מהשפה האנגלית): כן, זה חשבון ייעודי והכוונה הייתה שהתכנית תתרחב בעתיד לכלל המדינה, אך אבל התקציב לזה הוא מאוד גבוה ולעתים מקבלים גם משוב שזה לא ממש יעיל.

שרן השכל: לכן אנחנו כעת בודקים אפשרויות חלופיות.

שרן השכל: כמעט כל שנה אנחנו דנים בתכנית הזו, בודקים את החקיקה ומחפשים דרך ליישם את הדברים הללו.

שרן השכל: אנחנו חושבים שזה חשוב ואנחנו יודעים שילדים רבים זקוקים לזה על מנת להתרכז, במיוחד אם הם מגיעים מאוכלוסיות חלשות וממשפחות מעוטות יכולת.

שרן השכל: אנחנו נשמח ללמוד מכם כיצד העברתם את התכנית, מה המנגנון, אולי נוכל להתאים אותו לישראל.

שרן השכל: בנוגע לגולה, ישנם מספר דברים שאנחנו עובדים עליהם עם הגולה.

שרן השכל: יש לנו דיאספורה גדולה מאוד בחו"ל, אנחנו שומרים על קשר באמצעות השגרירויות, ישנן כמה תכניות, כמה סוגים של תכניות, למשל אנחנו שולחים מורים ומדריכים לבתי ספר בגולה, בתי ספר יהודיים או קהילות גדולות בבתי ספר ציבוריים, על מנת שילמדו עברית ולימודי התרבות.

שרן השכל: גם לומדים פעם או פעמיים בשבוע כדי לשמר את השפה העברית ולשמור על הזיקה ליהדות.

שרן השכל: הסוכנות מממנת חלק מהתכניות הללו, זו תכנית שלא מתקיימת בכל מקום בעולם, אלא בקהילות יהודיות גדולות.

שרן השכל: עוד דבר, אנחנו מנסים לעודד תושבים לחזור אלינו הביתה, לחזור לישראל.

שרן השכל: ראינו שאחד האתגרים הגדולים בעת החזרה או בעת העלייה לישראל זה מחסום השפה, דוברי אנגלית, דוברי צרפתית לא תמיד מדברים עברית כשהם מגיעים הנה.

שרן השכל: אז אנחנו התחלנו את תכנית האולפנים, יש לימודי עברית למבוגרים או לילדים בתוך בתי הספר, לימוד עברית.

שרן השכל: אנחנו יודעים שכמה שהם ילמדו את השפה יותר מהר ככה יהיה להם יותר קל, גם לילדים בבתי הספר וגם להורים על מנת שיוכלו למצוא עבודה ולחיות את חיי החברה.

שרן השכל: יש לנו תכנית נוספת, יש למשל קהילות גדולות שעושות עלייה.

שרן השכל: בצרפת היה גל של אנטישמיות וקהילות שלמות התחילו לעלות לישראל.

שרן השכל: היה אתגר גדול עם השפה.

שרן השכל: מה שהסוכנות עשו, הם הקימו אולפנים בפריז ובערים גדולות בצרפת כך שבקהילה יכולים ללמוד עברית עוד לפני שהם עולים.

שרן השכל: זה חלק מהדבר.

שרן השכל: אנחנו בקשר עם השגרירות, חוגגים חגים, לערב את חיי הקהילה ביהדות.

שרן השכל: עוד דבר, יש לנו ארגון שמקבל מימון חלקי מהממשלה ומבוסס חלקית גם על התנדבות, אני מדברת על חב"ד.

שרן השכל: מדובר במרכזי יהדות בכל העולם, הם עושים עבודה נהדרת עם ישראלים המתגוררים בחו"ל, הם חוגגים את החגים, הם מסייעים לאנשים שיש להם בעיות, אנשים שנתקעו בחו"ל או נתקלו בבעיות נוספות.

שרן השכל: חלק מהמשתתפים מתנדבים כדי להיות שליחים בחו"ל, יש להם ילדים והנושא של החינוך עבור הילדים שלהם עלה כבר מספר פעמים.

שרן השכל: יש כמה תכניות, יש פנימיות כאן בישראל, הם יכולים לבוא לכאן וללמוד כאן ואז הם חוזרים להורים שלהם במהלך החופשות, בין אם זה בנפאל או בארה"ב.

שרן השכל: ותכנית נוספת אלו לימודים מקוונים כל יום.

שרן השכל: שוב, מדובר במגזר חרדי, הם רגילים ללמוד באינטרנט, יש להם את המורים ואת השיעורים שלהם והם נמצאים בחו"ל ולומדים ככה.

שרן השכל: מאות ילדים בכל העולם נפגשים באינטרנט ולומדים ביחד.

שרן השכל: זה בנוגע לגולה ואנחנו נשמח לשמוע עוד קצת מכם.

שרן השכל: אגב, לגבי הארוחות החמות, אולי נוכל ללמוד מכם איך אתם מתמודדים עם הארוחות בבתי הספר.

שרן השכל: תודה.

Natalia Elena: (תרגום חופשי מהשפה האנגלית): תודה.

Natalia Elena: אני רוצה שעמיתתי סימונה אופרסקו, שהיא יושבת ראש הוועדה למינהל ציבורי ותכנון מקומי, תאמר את דבריה.

Natalia Elena: ברומניה המערכת של החינוך מתוקצבת על ידי הממשלה והתקציב מאושר על ידי הפרלמנט, אבל לרשויות המקומיות יש תפקיד מאוד חשוב בנושא.

Simona Opresco: (תרגום חופשי מהשפה האנגלית): בוקר טוב, שלום.

Simona Opresco: אני שמחה מאוד, כבוד הוא לי להיות כאן היום.

Simona Opresco: אנחנו מודים לכם על קבלת הפנים החמה.

Simona Opresco: חיממתם לנו את הלב עם המוזיקה הרומנית.

Simona Opresco: אנחנו נשמח להזמין אתכם לבקר אותנו ברומניה כדי שגם אנחנו נוכל לארח אתכם באופן חם ומזמין.

Simona Opresco: אני אשמח לדבר על שלושה נושאים מרכזיים.

Simona Opresco: אנחנו מעוניינים מאוד לשמוע על פיתוח היחסים בין הרשויות המקומיות בארץ לבין המערכת החינוכית.

Simona Opresco: נשמח לדעת איך בדיוק המערכת עובדת.

Simona Opresco: אנחנו יודעים שיו"ר ועדת החינוך שלנו כבר סיפרה לכם שברומניה מערכת החינוך מקבלת מימון מהממשלה תקציב מדינה, אבל גם הרשויות המקומיות צריכות לעקוב אחרי מצב המתקנים, תחזוקת בניינים, כל השירותים הציבוריים עבור בתי הספר.

Simona Opresco: נשמח לברר איך המערכת הזו פועלת בישראל.

Simona Opresco: זה נושא ראשון.

Simona Opresco: בנוגע לקמפוסים לנוער.

Simona Opresco: הייתי בישראל ב-2013 וביקרתי איזה שהוא קמפוס וראיתי משהו שונה לחלוטין מרומניה.

Simona Opresco: ראיתי מקומות שבהם התלמידים הצעירים לומדים, אבל גם הם מקבלים סיוע, למשל, אם הבנתי, טיפול בסוסים, יש להם תחומים נוספים, חקלאות וכן הלאה.

Simona Opresco: ראיתי, זה מאוד קרוב לכאן, בין ירושלים לתל אביב, הייתי באיזה שהוא כפר נוער כזה וראיתי את זה בפועל בשטח.

Simona Opresco: אין לנו את זה במערכת החינוך שלנו ברומניה ולכן נשמח לדעת בקשר לקמפוסים האלה, כפרי הנוער בישראל.

Simona Opresco: ועוד דבר, אנחנו גם נשמח לקדם את היחסים בין הקהילות המקומיות ברומניה לבין הקהילות בישראל כדי שנוכל לדבר על ערים תאומות, כדי להבטיח קשר טוב בין קהילות, לא רק ברמת הכנסת והפרלמנט, לא רק ברמת הממשלה, לא רק ברמת הפוליטיקה.

Simona Opresco: נשמח מאוד למסד יחסים קרובים יותר בין רומניה וישראל ולהשתמש בכלי של ערים תאומות.

Simona Opresco: אנחנו בוועדה של תכנון עירוני, תכנון אזורי, אנחנו נשמח מאוד לקדם את הנושא הזה ולבסס קשר בין הקהילות השונות במדינות שלנו.

Simona Opresco: אלו שלוש הנקודות שנשמח לדון בהן וגם אנחנו נשמח לענות על כל שאלה ולהמשיך את הדיאלוג שלנו בנושאים שמעניינים אתכם.

Simona Opresco: תודה.

שרן השכל: תודה.

Gabriel Abramesco: (תרגום חופשי מהשפה האנגלית): שלום, אני גבריאל אברמסקו, אני סגן יו"ר ועדת המינהל הציבורי ואני גם חבר בוועדת הספורט.

Gabriel Abramesco: אני מתנצל על האנגלית שלי, אני לא מתרגל מספיק, אין מספיק מפגשים מהסוג הזה.

Gabriel Abramesco: אז קודם כל ברומניה יש לנו את יום השחייה הלאומי, עבר חוק בנושא והשנה למעשה זאת הפעם הראשונה שאנחנו חוגגים את יום השחייה בתור יום לאומי.

סימון דוידסון: גם דוד פופוביץ', השחיין, תרם לזה.

Gabriel Abramesco: (תרגום חופשי מהשפה האנגלית): גם, וגם רוברט גלינצה, אלה שני שחיינים מאוד טובים.

Gabriel Abramesco: ברומניה אין לנו מספיק תשתיות לשחייה, יש להם כישרון, זה כישרון טבעי מאה אחוז.

Gabriel Abramesco: וגם אני אשמח להשיב על השאלה בנוגע למועדוני ספורט ברומניה.

Gabriel Abramesco: יש לנו שתי רמות, הרמה של המשרד הממשלתי, מועדוני ספורט שמשרד הספורט מארגן, וגם ברמה המקומית ישנם מועדוני שחייה שהרשויות המקומיות מממנות ומנהלות.

Gabriel Abramesco: בתקופה הזו ברמה הממשלתית יש לנו אסטרטגיה לאומית על מנת לבטל את הריכוזיות של המועדונים הממשלתיים.

Gabriel Abramesco: בסוף השנה, אני מאמין שיהיו לנו רק מועדוני שחייה מקומיים בכל המדינה.

שרן השכל: (תרגום חופשי מהשפה האנגלית): יש מועדוני שחייה בבתי הספר?

Gabriel Abramesco: (תרגום חופשי מהשפה האנגלית): לא, זו מערכת נפרדת, מארגנים אותם בכל עירייה, מועצה, בערים ובעיירות ובקהילות ברמת הממשלה המקומי.

Gabriel Abramesco: אין לנו אסטרטגיית ספורט שכוללת את כל המדינה, את כל הילדים.

Gabriel Abramesco: אין לנו מערכת ספורט מקיפה.

Gabriel Abramesco: יש לנו גם את הספורט המקצועי, כמו פופוביץ', וגם ספורט חובבני.

Gabriel Abramesco: בנוגע למאבק באנטישמיות, אני חושב שכולנו מסכימים.

Gabriel Abramesco: אחד מעמיתינו מהמפלגה שלי, מר אלכסנדרו מורארו, הוא הנציג הייחודי של ממשלת ישראל שמקדם את התכנית של מאבק באנטישמיות וקסנופוביה.

Gabriel Abramesco: אכן המפלגה שלנו תומכת בפעילות הזו.

Gabriel Abramesco: לאחר המפגש שלנו אני מקווה שאולי נוכל לדבר על כל הפרטים.

Gabriel Abramesco: בנוגע למשבר הקורונה, מערכת החינוך שלנו עברה משבר נוסף, גל של פליטים מאוקראינה.

Gabriel Abramesco: בבתי הספר שלנו אנחנו מנסים לשלב את הילדים שהגיעו מאוקראינה, במיוחד באזורי הגבול, יש לנו גבול ארוך עם אוקראינה ומולדובה.

Gabriel Abramesco: אני מאמין שיש כרגע ברומניה כמיליון פליטים מאוקראינה.

Gabriel Abramesco: אנחנו מנסים לספק לעם האוקראיני, לפליטים את כל התמיכה ומדובר באתגר מאוד גדול עבורנו.

Gabriel Abramesco: אני מקווה שנוכל למצוא פתרון למשבר הזה.

שרן השכל: כבוד השגריר, בבקשה.

Rodu Yoanid: (תרגום חופשי מהשפה האנגלית): אני אשמח אם תרשו לי, גבירותיי ורבותיי, לדבר על המאבק באנטישמיות וחינוך בנושא השואה ברומניה.

Rodu Yoanid: אלו שלא היו כאן בהתחלה, אני אמרתי שרק 30 שנה עבדתי במוזיאון השואה בוושינגטון, כך שהנושא מוכר לי.

Rodu Yoanid: אז קודם כל, החדשות הלא טובות כל כך, יש אנטישמיות ברומניה, ללא ספק.

Rodu Yoanid: החדשות הטובות הן זה שברמה הפוליטית אנחנו מחויבים למאבק נגד אנטישמיות, לא רק ברמת המילים אלא גם ברמת המעשים.

Rodu Yoanid: העברנו את זה ברמת חקיקה וכעת חינוך בנושא השואה הוא חובה בתיכונים.

Rodu Yoanid: ויש עוד חדשות טובות בנוגע למכון אחד ברומניה שעובד תחת משרד ראש הממשלה, הם עוסקים בחינוך בנושא השואה, הם מקימים מוזיאון ליהדות ושואה.

Rodu Yoanid: השואה תהווה כמחצית מנושאי המוזיאון, אנחנו כבר השקענו 50 מיליון יורו.

Rodu Yoanid: יש חברה של מייקל בירנבאום, מיהודי ארה"ב, שאנחנו משתפים איתו פעולה ומארגנים תערוכות במוזיאון.

Rodu Yoanid: אני אומר לכם את האמת, כי רק על האמת אפשר לבסס דו שיח.

Rodu Yoanid: יש לנו יחסים מצוינים עם 'יד ושם' מבחינת הארכיון וגם מבחינת החינוך.

Rodu Yoanid: מורים מהתיכון מגיעים לכאן ועוברים הדרכה.

Rodu Yoanid: עמיתי הזכיר את השם של אלכס מורארו, מי שאחראי על המאבק באנטישמיות והכחשת השואה, יש לו אח תאום, הוא גם עבד במוזיאון השואה בוושינגטון, הוא גם מעורב בנושא.

Rodu Yoanid: אני אעצור כאן.

Rodu Yoanid: אני יכול כמובן לדבר על זה שעות.

Rodu Yoanid: יש בפנינו אתגרים, אתם יודעים שיהודי רומניה עברו טרגדיה, נשארו רק כמה אלפים ואני חושב שזה היה הפסד גדול, חלקם עזבו כתוצאה של השואה, חלקם היגרו לישראל ולמדינות אחרות, אך חלקם נרצחו בשואה.

Rodu Yoanid: תודה רבה.

שרן השכל: (תרגום חופשי מהשפה האנגלית): תודה רבה.

ענבר בזק: (תרגום חופשי מהשפה האנגלית): לא ציינתי את זה קודם, כי חשבתי שאנחנו מדברים על גזענות ואנטישמיות, אבל סוגיה נוספת שיכולה להיות מעניינת שאני ארצה לדבר איתכם אולי בהמשך, אני גם עומדת בראש הלובי לאנשים עם קשיי למידה ועם HDAD, ולאחר מגפת הקורונה היה אתגר נוסף במערכת החינוך בנוגע לכיצד לסייע לאנשים עם קשיי למידה ובעיות קשב וריכוז מכיוון שהיה להם מאוד קשה ללמוד מהבית.

ענבר בזק: אני מאמינה שגם אתם טיפלתם בנושא הזה ואני אשמח ללמוד מכם.

שרן השכל: (תרגום חופשי מהשפה האנגלית): הצטרף אלינו כעת חבר הכנסת יוסי שיין.

שרן השכל: יוסי, אתה רוצה לומר כמה מילים?

יוסף טייב: (תרגום חופשי מהשפה האנגלית): קודם כל ברוכים הבאים, אנחנו שמחים לארח אתכם, אנחנו שמחים שהגעתם, אנחנו משתפים פעולה עם רומניה בנושאים רבים כחלק מהאקדמיה.

יוסף טייב: אני מגיע מעולם האקדמיה בישראל, הייתי יועץ להשכלה גבוהה בישראל בתכנית ארסמוס.

יוסף טייב: יש לנו תכנית חילופים עם אירופה, אנחנו גם יודעים שלרומניה תפקיד חשוב בתכנית ארסמוס.

יוסף טייב: אני לא יודע כמה מכם מכירים את התכנית, אבל ישראלים רבים נוסעים לאירופה כל שנה, סטודנטים, וגם רומניה משתתפת בתכנית בהקשר האירופי.

יוסף טייב: בנוסף אנחנו מכירים את העבודה שלכם בתחום שימור הזיכרון הקולקטיבי.

יוסף טייב: אני אגב במקור מג'ורג'טאון, אפשר להגיד שהיינו שכנים.

יוסף טייב: אני עבדתי עם הקהילה היהודית המון שנים, אני הקמתי מרכז ללימודי יהדות בארה"ב, אני מכיר את העבודה ויש לנו המון שיתופי פעולה והביקור הנוכחי שלכם רק ממחיש את הנושא ואני מאמין שיש לנו פוטנציאל רב לשיתוף פעולה בעתיד.

יוסף טייב: אז תודה רבה.

שרן השכל: (תרגום חופשי מהשפה האנגלית): תודה, תודה על מילותיך.

שרן השכל: זה עונג לארח אתכם אצלנו בוועדה, זו גם המשלחת הראשונה שאנחנו מארחים אצלנו בוועדה לאחר הקורונה.

שרן השכל: אני מקווה שנוכל לעשות אותו דבר, לבקר אתכם גם.

שרן השכל: (תרגום חופשי מהשפה האנגלית): אני אגע בכמה דברים שדיברתם עליהם.

שרן השכל: אני אומר מספרים מילים בנוגע לבניית בתי ספר בישראל.

שרן השכל: בנוגע לשאלתה של סימונה, המערכת שלנו לא מתפקדת באופן מושלם, אנחנו עדיין עובדים על זה.

שרן השכל: רק לפני שבועיים היה דיון בנוגע למחסור בכיתות ולמחסור בבניה.

שרן השכל: מה שקורה, כל עירייה שולחת דרישה למשרד החינוך בנוגע לכמות הכיתות לחמש השנים הבאות.

שרן השכל: במשרד החינוך יש מחלקה ייעודית שמטפלת בבנייה ובשיפוצים של בתי ספר, בניית בתי ספר חדשים ושיפוצים של בתי ספר קיימים, צביעה וכדומה ואז הם מעדכנים אותנו, אם יש אזורים חדשים, אם צריך בית ספר כאן, צריך עוד כיתות שם.

שרן השכל: ואז זה עובר אישור.

שרן השכל: לאחר שזה מקבל את האישור בנוגע לדרישות וצרכים של המועצה המקומית, משרד החינוך נפגש עם משרד האוצר והם מעבירים את התקציב.

שרן השכל: התקציב עובר מהאוצר לוועדת החינוך, זה כמו עוגה, ואז משרד החינוך צריך להגיד אוקיי, זאת התכנית הדחופה ביותר לשנה-שנתיים הקרובות, בזה נטפל בהמשך במהלך חמש שנים, זה יכול לחכות, ואז הם מעבירים כסף לעיריות ולמועצות המקומיות שיוכלו להתחיל בבנייה ובשיפוצים של אותם בתי ספר או אותן כיתות.

שרן השכל: שוב, המערכת לא מתפקדת באופן מושלם, היו לנו כמה דיונים פה בוועדה על המחסור בבתי ספר ביישובים מסוימים, אבל זו המערכת שעובדת והמימון עובר ממשרד האוצר.

שרן השכל: ככה זה עובד בישראל.

שרן השכל: אני לא בטוחה באיזו תכנית שביקרתם בין ירושלים לתל אביב, אבל יש לנו מספר פרויקטים בתחום החקלאות.

קריאה: אני חושבת שמדובר בפנימיית בן שמן.

שרן השכל: בן שמן זו פנימייה.

שרן השכל: יש הרבה פנימיות בישראל, לאו דווקא בגלל שההורים נתקלים בקשיים כלכליים, זה נכון לחלקם, אבל יש משפחות שמעוניינות בחינוך בפנימייה.

שרן השכל: הרבה מהפנימיות נמצאות בחווה והם לומדים על חיות החווה וחקלאות, עבודות בחווה, המדינה מספקת שטחים והם עובדים בחקלאות וגם לומדים, שומרים על שגרת הלימודים.

שרן השכל: זה יפה, זה חלק מהאווירה של יהודים שמגיעים, חוזרים לכאן ועובדים את האדמה.

שרן השכל: במשך דורות רבים באירופה היה אסור ליהודים לעסוק בחקלאות ולכן כשדור המייסדים שלנו הגיע לישראל בפעם הראשונה הם היו רשאים לעסוק בחקלאות והם היו צריכים ללמוד מאפס.

שרן השכל: היה כאן מדבר בזמנו, מאוד שונה ממה שרואים היום, לכן אנחנו מאוד גאים בחקלאות שלנו ובפנימיות החקלאיות שלנו.

שרן השכל: לפני שנים רבות הם עסקו בפיתוח של כישורי החקלאים ומשם זה התפשט בכל המדינה כך שיש באמת היסטוריה מאוד ארוכה, חלק מהפנימיות הללו, אנחנו מאוד גאים בהן.

ענבר בזק: (תרגום חופשי מהשפה האנגלית): אני חושבת שמדובר בסביבה עם אתגרים גדולים מאוד, גם בתחום הסביבה, אין כאן מספיק משקעים, מעט גשם, האדמה קשה.

ענבר בזק: לכן החקלאות בישראל הפכה להיות מאוד מונחית טכנולוגית.

שרן השכל: (תרגום חופשי מהשפה האנגלית): כן, הנושא של מחזור מים.

שרן השכל: אני חושבת שבארץ כעת יותר מ-90% מהמים בישראל מגיעים ממקורות ממוחזרים.

שרן השכל: אנחנו ממחזרים מים גם לצרכי חקלאות, יותר מ-50%, אני לא בטוחה אם מתקני ההתפלה לא הגיעו כבר ל-60%.

שרן השכל: במי הברז שלנו יש מי ים שעברו התפלה מכיוון שהיה מחסור מים רציני מאוד כאן בישראל.

שרן השכל: אנחנו גם מעודדים לחסוך במים, לחסוך באדמה.

שרן השכל: אפילו בנגב יש לנו גידולים וזה מדבר, זה מאוד מפתיע.

שרן השכל: אל תדאגו, אנחנו לא שומרים את זה רק לעצמנו, יש לנו תכניות במשרד החוץ, יש מספר תכניות.

שרן השכל: אנחנו עובדים עם משלחות, משלחות שלנו מגיעות למדינות אחרות ללמד אותם איך להשתמש בטכנולוגיה בחקלאות, זה נקרא תכניות מש"ב.

שרן השכל: יש תכניות פה בישראל, שמשלחות של חקלאים מרחבי העולם מגיעות אלינו לראות במו עיניהם את הדברים וללמוד את הנושא.

שרן השכל: אז אולי גם זה יעניין אתכם כחלק משיתוף הפעולה בינינו.

שרן השכל: דבר נוסף זה הנושא של הפליטים האוקראינים עקב המלחמה באוקראינה כעת.

שרן השכל: אני לא יכולה לדמיין לעצמי את הקשיים עם היקף הפליטים שאתם קולטים.

שרן השכל: היו לנו כאן בעיות בנושא.

שרן השכל: אנחנו לא כל כך קרובים, אני לא חושבת שזו הבחירה הראשונה שלהם להגיע לכאן לישראל, הם צריכים לחצות ולטוס, זה יותר קל להם לעבור את הגבול ברגל או ברכבת או במכונית לרומניה, זה קל יותר.

שרן השכל: אנחנו גם דאגנו לחינוך לילדי הפליטים, רבים מהם משתלבים בבתי הספר הישראלים בכל רחבי הארץ.

שרן השכל: בכנסת אנחנו מחכים כעת לדוח ממשרד החינוך מכיוון שאני חושבת שיותר מ-5,000 אנשים צריכים לחזור לאוקראינה, אנחנו מקווים, כעבור זמן מסוים, חלקם רוצים להישאר בישראל, אני מקווה שהם יוכלו לחזור הביתה.

שרן השכל: אחת ההצעות שהייתה אצלנו בוועדה זה שמשרד החינוך יקים בית ספר אוקראיני פה בישראל ל-3,000 או 5,000 ילדים שהגיעו.

שרן השכל: אנחנו חושבים ומאמינים שחלק מהפליטים שהגיעו לכאן אלו נשים שהיו חלק ממערכת החינוך באוקראינה.

שרן השכל: אנחנו ביקשנו מהם ליצור קשר עם שגרירות אוקראינה בישראל ומשרד החינוך האוקראיני על מנת שהם יוכלו להקים תכנית שבה הם יוכלו ללמוד בשפתם ועל פי תכנית הלימודים שם ויהיו מוכנים לחזור הביתה.

שרן השכל: במקום ללמוד על פי תכנית החינוך שלנו, במערכת החינוך שלנו, שלא תתרום להם במבחני הבגרות שלהם אז אנחנו מחפשים את הדרך לספק להם את הכלים הטובים ביותר ולהכין אותם לחזרה לשגרה, בשאיפה שזה יקרה בקרוב.

שרן השכל: היה לנו דיון ויהיה לנו דיון נוסף בנושא לאחר שנקבל את התשובה של משרד החינוך.

שרן השכל: אנחנו שלחנו להם מספר הצעות ואנחנו מקווים שהם יקבלו את ההצעות שלנו.

שרן השכל: אנחנו צריכים לחשוב על הצרכים של הילדים, לא רק תמיכה נפשית אחרי מה שהם עברו, אלא גם באמת לספק להם את הכלים להגשמה עצמית במצב הקשה הזה.

שרן השכל: אנחנו נשמח גם לשמוע קצת מהניסיון שלכם.

שרן השכל: עוד מישהו רוצה להוסיף משהו?

Natalia Elena: (תרגום חופשי מהשפה האנגלית):

Natalia Elena: אני אשמח להשיב על השאלה בנוגע לילדים ולתלמידים עם קשיי למידה.

Natalia Elena: ברומניה היה משבר בנושא, אבל לפני מספר שנים אנחנו ניסינו לשלב את התלמידים עם קשיי הלמידה בכיתות לימוד רגילות.

Natalia Elena: אני מתכוונת לילדים בתפקוד גבוה.

Natalia Elena: תלמידים בתפקוד נמוך, יש לנו כיתות נפרדות בשבילם.

Natalia Elena: המימון מתקבל מהממשלה והכיתות נמצאות גם תחת הטיפול של הרשויות המקומיות.

Natalia Elena: הרשויות משתתפות במימון, יש תכנית מיוחדת לכך, וכמובן שיש מורים רבים.

ענבר בזק: (תרגום חופשי מהשפה האנגלית): זה נשמע די דומה למה שיש לנו פה.

ענבר בזק: הבעיה שאני רואה זה שיש לנו בתי ספר ייחודיים וכיתות של חינוך מיוחד בבתי הספר הרגילים, וכמעט מחצית מהתלמידים משולבים בכיתות רגילות.

ענבר בזק: העניין הוא שמה שההורים רוצים לא תמיד מתאים לצרכים של הילדים עצמם וגם התקציב נמוך הרבה יותר בכיתות הרגילות מאשר בכיתות של החינוך המיוחד.

ענבר בזק: אז אולי באמת נוכל בהמשך להיפגש באופן פרטני ולדבר איתכם לגבי הדרך שבה אתם מתקצבים את שילוב הילדים בכיתות רגילות.

Adina Cristiana: (תרגום חופשי מהשפה האנגלית): החינוך ברומניה לילדים בעלי צרכים מיוחדים, המימון מתבצע על ידי הרשויות המקומיות, המועצות, וזה תלוי ברמת הצרכים של הילד.

Adina Cristiana: אם יש ילד עם צרכים מיוחדים הוא צריך טיפול אחד על אחד, טיפול פרטני, ולכן בתקופת הקורונה ברומניה מערכת החינוך הרגילה עברה לאינטרנט.

Adina Cristiana: החינוך התעסוקתי, ההכשרה התעסוקתית עברה לאינטרנט, אבל החינוך המיוחד, מכיוון שהם צריכים גם טיפול אז חלק מהמסגרות הללו המשיכו לפעול והמורה או המטפל, המדריך, המשיכו להיפגש עם הילדים בבתי הספר באופן רגיל.

Adina Cristiana: זה מה שהיה מיוחד.

Natalia Elena: (תרגום חופשי מהשפה האנגלית): גברתי היושבת ראש וחברי הוועדה, שוב תודה רבה על האפשרות להיפגש ולהשתתף בדיון.

Natalia Elena: אני אשמח לסכם את הדיון ואני רוצה להזמין אתכם לבקר אותנו ברומניה, לבקר את הוועדה שלנו, השנה, בשנה הבאה.

Natalia Elena: בשנה הבאה אנחנו כבר נתחיל את לימודי השואה בבתי הספר, אנחנו נשמח להיפגש ולחלוק את הניסיון בחינוך, בניהול וכן הלאה.

Natalia Elena: תודה רבה.

שרן השכל: (תרגום חופשי מהשפה האנגלית): תודה רבה לך, זה היה עונג לארח אתכם כאן, אנחנו גם מקווים שנוכל לשלוח בקרוב משלחת לרומניה לפגוש אתכם שוב וללמוד יותר על מערכת החינוך שלכם.

שרן השכל: אני מקווה שנוכל להמשיך את שיתוף הפעולה בינינו בנושאים שדיברנו עליהם היום.

שרן השכל: אנחנו מודים לכם על כך שהקדשתם מזמנכם והגעתם לביקור בישראל.

שרן השכל: אנחנו מאוד שמחים ואנחנו לוקחים את הקשרים שלנו כמובנים מאליהם, אנחנו מצפים לחזק את הקשרים שלנו בין ישראל ורומניה ולבנות גשרים נוספים.

שרן השכל: תודה רבה.